Vase tänav (Tallinn)

pisi|
Vase tänav on tänav Tallinnas Kesklinna linnaosas Raua asumis. Tänav algab Narva maanteelt, ristub Raua, Tina ja Hõbeda tänavaga, ulatudes Faehlmanni tänavani. Vase tänav on ligikaudu 400 meetrit pikk.

 Hoonestus 
Vase tänav 1 ja 3 hooned valmisid 1950. aastal arhitekt Boris Tšernovi projekti järgi. Hooned olid esimeste pärast teist maailmasõda ehitatud suuremate Tallinna kesklinna kortermajade seas, mis ehitati sõjapurustustes hävinud tsaari- ja vabariigiaegsete elamutega hoonestatud alale. Elamud projekteeriti veel enne programmilist stalinismi ning toetuvad arhitektuurselt kujunduselt tugevalt sõjaeelsele traditsioonile. Majas on enamasti väikesed kahetoalised korterid Epp Lankots, EESTI 20. SAJANDI ARHITEKTUURI KAITSE PROGRAMM. TALLINNA NÕUKOGUDEAEGNE EHITUSPÄRAND, Tallinn 2009, lk 51.. 

 Ajalugu 
Vase tänav sai nime 1900. aastal. Tänava saksakeelne nimi oli Kupferstrasse ja venekeelne nimi Медная улица.Aleksander Kivi. Tallinna tänavad. Tallinn, 1972, lk. 134..

9. märtsil 1944 toimunud Tallinna pommitamise tagajärjel hävis suurem osa Vase tänava omaaegsest puithoonestusest.

1970. ja 1980. aastatel asus Vase tänava ja Hõbeda tänav 7 nurgahoones kauplus Albatross, niinimetatud valuutapood, kus müüdi kaugsõidumeremeestele boonide eest importkaupu.Nõukogude piir ja lukus elu : meie mälestused. Tallinn, 2008, lk. 369.

Vase tänav 14 tegutses Tallinna Puu- ja Köögivilja Kaubastu kauplus nr.1 filiaalpoodErastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja..

Viited

Välislingid
 Riho Laurisaar "Vase äritänav ja booniprostituudid" Eesti Päevaleht, 4. september 2004

Kategooria:Kesklinna linnaosa tänavad